सिद्लि चिरां दख’रा दुलाराय बर’फरायसा आफादनि बानजायनायाव खाासिख’थ्रा उरब’सि ब्रह्म गोसोखां(Urbashi Brahma Memorial) गोजौ फरायसालियाव मिरु ABSUनि बिथोनबादि दिनैनिफ्राय जागायनानै गुबुन-गुबुन फरायसालियावबो 7 सानहालागै साखोन -सिखोन खालामनाय आरो बिफां गायनाय मावथांखि हाबाफारि लादों। महामारिया कर’ना बेरामनिफ्राय बारग’नो थाखै दुलाराय मुलुगजों लोगोसे गोलाव समनिफ्राइनो रायजो सोरखारा माखासे बिथोन एबा लकदावन फोसावनायनि थाखै आसामनि मोनफ्रोमबो जिल्लायाव फरायसालिफोरखौ बन्द’ खालामना होनाय जादोंमोन, जावोनाव फरायसालिफोरनि सोरगिदिं थासारिया हाग्रा बुंफबनाय हालोदाव गोग्लैना थानायखौ नुनो मोनो। बेखौ नोजोर लाखिनानै दिनै सिद्लि चिरां दख’रा दुलाराय बर’ फरायसा आफादा मिरु ABSU नि बिथोनबायदियै हाबाफारिखौ लायो।मिरु ABSUनि सोलोंथाइ नेहाथारि सोमावसार बसुमतारि, उरब’सि ब्रह्म गोसोखां गोजौ फरायसालिनि गाहाय फोरोंगिरि क्रुसेब गयारि आरो सिल्लि चिरां दख’रा दुलाराय बर’ फरायसा आफादनि आफादगिरि आरो बिथांनि मावथि लोगो बिथांमोनाबो बे हाबाफारियाव बाहागो लायो।